**Iubirea noastră**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Iubirea noastră-i labirint

Cu multe căi necunoscute,

Cu drumuri lungi către Corint,

Zile senine, nopți argute.

Iubirea noastră-i damenvals

C-un partener ce se vrea rege,

Cu mulți nebuni ce cântă fals,

Dar vor regina s-o renege.

Iubirea noastră-i un sărut

Și depășește bariere

Pe care alții ar fi vrut

Să le aștearnă pe plăcere.

- Iubirea noastră-i un duet

Cu note dulci, orientale,

Un trup de vânt fără corset,

Iubite,-n gândurile tale

Fă-mi loc mereu şi-atunci îţi jur

Că-n basmul tău voi fi poveste,

Pe scara timpului, condur,

De-l vei afla vei şti că este

În lumea asta loc destul

Pentr-o iubire fără seamăn,

Iar minutarul din pendul

Se va opri pe-un suflet geamăn.

Ioan Grigoraș Liliana Trif